УТВЪРЖДАВАМ:

ГЕРГАНА ВЪЛКОВА

ПЛАН ЗА РАБОТА ПО БДП

НА ГРУПА „БОНБОНИ“

ЗА УЧЕБНАТА 2023/2024 ГОДИНА

Изготвили:

Красимира Николова

Росина Димитрова

|  |  |  |  |  |  |
| --- | --- | --- | --- | --- | --- |
| **Седмици** | **ОБЛАСТ НА КОМПЕТЕНТНОСТ** | **ОБРАЗОВАТЕЛНО НАПРАВЛЕНИЕ** |  | **ТЕМА** |  |
| 11-та учебна седмица | Пътни превозни средства | Околен свят | Социална и здравословна среда | „Къде играят децата“ | Знае къде не може да се играе – на уличното платно, край паркирали коли, в близост до бордюра.  Познава правила за безопасна игра с ролери, тротинетка, триколка. |
| 14-та учебна седмица | Пътни превозни средства | Околен свят | Социална и здравословна среда | „Пресичам безопасно“ | Знае правила за пресичане на улицата със или без светофарна уредба.  Предвижда опасностите при пресичане на улицата.  Знае правилата за пътуване в автомобил, като използва детско столче. |
| 21-ва учебна седмица | Пътни превозни средства | Околен свят | Социална и здравословна среда | „Нашата улица“ | Може да изброи основните елементи на улицата.  Знае къде се движат пешеходците и къде – превозните средства. |
| 23-та учебна седмица | Участници в движението | Околен свят | Социална и здравословна среда | „Светофар - другар“ | Разпознава сигналите на светофара.  Спазва правила за пресичане на улицата. |
| 32-ра учебна седмица | Обезопасителни и защитни средства | Околен свят  Ядро: “Социална  и здравословна среда“ | Социална и здравословна среда | „Моят велосипед“ | Знае частите на велосипеда, защитните и обезопасителни средства.  Знае как да потегля, да спира, да паркира и да регулира темпото на велосипед на помощни колела. |

Програмата по безопасност на движение по пътищата (БДП) включва целите, темите, понятията, и тематично разпределение за организиране на обучението и възпитанието по БДП в детската градина. В нея са формулирани и очакваните резултати от процеса на взаимодействие в ситуациите по БДП като гаранция за устойчивостта и качеството на обучение. Възпитанието и обучението по БДП са целенасочен, системен и непрекъснат процес за формиране на граждански компетентности и качества на детето и са неделима част от цялостното образование и възпитание на личността. Социализирането на личността е процес на адаптация, индивидуализация и усвояване на социокултурните роли, чрез които детето намира мястото си в обществото. Формирането на защитни механизми при децата за съхраняване и безопасност при движение по пътищата е актуална тема в гражданското общество и важна задача на държавата, образователните институции и семейството. Предучилищният период е известен със своята сензитивност към външните изменения на обектите, процесите и явленията в

околния свят. Децата овладяват знания за елементите и опасностите на пътя още в ранното детство, следвайки примера на по-възрастните от семейството и детската градина. Формира се способност за ориентиране и критично мислене, което е в основата на правилното оценяване на пътните ситуации. Промените, които настъпват в когнитивната, емоционалната и волевата сфера, са благоприятна основа за поставяне началото на обучението по безопасност на движението. Въпреки това, поради възрастови, психологични особености и липсата на опит, децата невинаги постъпват правилно, когато са на улицата. Това налага целенасочено, системно обучение и възпитание за формиране на поведенческа култура и качества на подрастващите - съобразителност, наблюдателност, отговорност, самостоятелност и др. В предучилищна възраст се поставят основите на гражданските компетентности на детето като пълноправен участник в пътното движение, притежаващ конкретни знания, умения и отношение към спазването на обществените правила и норми за лична и колективна безопасност. Компетентностите, свързани с обучението по БДП, са част от интердисциплинарен комплекс:

1. Гражданско образование, област на компетентност: „Социална политика, справедливост и солидарност“ - обяснява своите постъпки, като ги свързва с правила и ценности.

2. Здравно образование, област на компетентност: „Безопасност и първа помощ“ - назовава нещата (предмети, дейности, поведения), които са опасни в обкръжаващата среда.

3. Интеркултурно образование: област на компетенция: “Културна осъзнатост“ - сравнява норми на поведение в културно-различен битов и празничен контекст.

Програмното съдържание е разпределено в области на компетентност, тематични направления и конкретни теми и осигурява спираловидно и системно надграждане на знанията и уменията през цялата учебна година. Новите понятия към всяка област на компетентност се въвеждат постепенно и с нарастване на възрастта се разширяват.

Цели на възпитанието и обучението по БДП в детската градина

1. Формиране на начални представи за пътната среда.

2. Формиране на умения за безопасно поведение на пътя.

3. Формиране на култура на поведение на пътя.

Постигането на компетентностите за ориентиране в пътната среда се осъществява в следните глобални области: елементи на пътната среда, участници в движението, пътни превозни средства, пътна сигнализация, обезопасителни и защитни средства. Постигането на компетентностите за спазване на правила за безопасност и култура на поведение на пътя се разгръща в следните направления: правила за движение на пешеходец, правила за движение на велосипед, правила за движение в жилищна зона, правила за поведение на автобусна спирка, опасни и безопасни места за игра, понятие за пътнотранспортно произшествие, сензорна и моторна двигателна активност.

Обучението по БДП в детската градина се осъществява задължително във всички групи в основни и допълнителни форми на педагогическо взаимодействие. Обучението по БДП може да се осъществява интегрирано по различните образователни направления или в допълнителни форми

на педагогическо взаимодействие. Педагогическата ситуация е основна форма на взаимодействие, при превес на играта като основна дейност в тази възраст.

III. Специфика на възпитанието и обучението по БДП в първа възрастова група

Подготовката на децата по БДП е обща задача на семейството и детската градина. Осмислянето на предметите и явленията става на действено-практическа и нагледна основа. Децата се ориентират в най-близката пространствената среда - дом, улицата пред дома, пред детската градина. Те овладяват посоките по пътя чрез подражание. В тази възраст децата трудно се справят с пространствени направления и отношения. Зрителното поле е силно ограничавано от малкия им ръст, сензорните възприятия бурно се развиват, но не са така изострени, за да може детето бързо да реагира. Децата в тази възраст чуват добре, но не разбират от къде идва звука. Говорът като средство за саморегулация все още не е развит добре. Мотивите на детското поведение са емоционално обагрени, преобладава играта като основна дейност. Посредством играта детето овладява социалните роли (шофьор, майка, баща, дете - пътник) и правилата за движение, регулирани от избраната ролева позиция. Дори на улицата детето иска първо да задоволи потребността от игра. Посредством играчките детето овладява наименованията и предназначението на превозните средства. Най-важните правила, които децата научават, са: че трябва да се движат хванати за ръка с възрастните, че могат да се возят в автомобила на задната седалка, седнали върху обезопасително столче, с предпазни колани. Пътниците трябва да регулират поведението си, като не играят, а си стоят на мястото и не пречат на шофьора. Постепенно децата започват да се ориентират в сензорни еталони, да подобряват координацията при движение

Програмното съдържание за първа и втора група е от най-близкия бит на детето. Децата добиват най-обща представа за дома, разположението на сградите около него, движението, за звуковите и светлинните сигнали, обезопасителните средства, участниците в движението. Новите представи ще им помогнат да открият нови връзки и следствия. От значение е примерът на родителите, които могат да се привлекат като наблюдатели или участници

С всяка тема от програма следва да се реализират основните идеи за:

1. Запознаване на детето със сензорните еталони за звук, цвят, форма.

2. Развиване на пространствените представи за най-близката пътна среда.

3. Спазване правила при пътуване в автомобил.

4. Познаване наименования на превозни средства.

5. Развиване на обща представа за детето като участник в движението